**ПРОЕКТ НА ДОГОВОР**

**за възлагане на обществена поръчка за ежедневни доставки на готова болнична храна по диети за пациентите и готова храна за дежурния персонал на СБАЛОЗ”Проф.д-р Марин Мушмов„ ЕООД, гр. София**

Днес, ......................2020 г. в гр. София се сключи настоящият договор за възлагане на обществена поръчка между:

**1. *СБАЛОЗ”Проф.д-р Марин Мушмов“ ЕООД***, ***град София,*** със седалище и адрес на управление гр. София, район „Младост“, бул. „А. Сахаров“ № 22, вписана в Търговския регистър и регистъра на юридическите лица с нестопнска цел към Агенция по вписванията с ЕИК 00693654, представлявана от Управителя Д-р Борислав Хараламбиев Димитров, наричан по-долу за краткост „**КУПУВАЧ”** от една страна,

и

**2.***„...................................................................................................................“* със седалище и адрес на управление ....................................................., вписано в Търговския регистър към Агенция по вписванията с ЕИК .................., представлявано от ..........................................................................., в качеството му на ………………., от друга страна, наричана по-долу за краткост„**ПРОДАВАЧ”,**

след събрани оферти чрез обява по реда на чл. 187, ал.1 във връзка с чл. 20 ал. 3, т.2 от Закона за обществените поръчки.

**І. ПРЕДМЕТ НА ДОГОВОРА**

**Чл. 1 (1)** Предмет на настоящия договор са ежедневни доставки на готова болнична храна по диети за пациентите и дежурния персонал на СБАЛОЗ”Проф.д-р Марин Мушмов„ ЕООД, гр. София**,** наричана в договора **„храна”** в срокове и при условия на настоящия договор, съобразно нуждите и правилата за балансирано и рационално хранене по утвърдените диети съгласно рецептурник за диетични ястия от 1984 год. и изискванията на Наредба №23/19.07.2005 година на МЗ за физиологичните норми на хранене.

**(2)** Конкретните доставки в рамките на предмета на настоящия договор се извършват въз основа на писмени заявки на **КУПУВАЧА.**

по видове и брой менюта по диети в зависимост от неговите потребности.

**(3**) Един храноден включва: закуска, обяд и вечеря за болните на диети по Певзнер /№ 15 и други при нужда и след предварителна уговорка/, които подлежат на индивидуално требване от страна на **КУПУВАЧА**.

**(3.1.)** Обяд за дневния дежурен персонал;

**(3.2.)** Вечеря за нощния дежурен персонал.

**(4)** Доставките на болничната храна се извършват съгласно офертата на **ПРОДАВАЧА,** представена при участието му в обществената поръчка, обявена от **КУПУВАЧА**.

**ІІ. МЯСТО И УСЛОВИЯ НА ДОСТАВКА**

**Чл. 2** (1) Храната се доставя в СБАЛОЗ ”Проф.д-р Марин Мушмов” ЕООД, гр. София, бул. „Андрей Сахаров“ 22, Стационарен блок, ет. 4 ежедневно, трикратно, в часовите диапазони, посочени в чл. 3, ал. 1, т. 6 по-долу и придружена със сертификат за качество.

**(2)** Доставянето и получаването на храната се удостоверява с подписването на месечни отчети и приемо-предавателни протоколи от упълномощени представители на двете страни .

**ІІІ. ПРАВА И ЗАДЪЛЖЕНИЯ НА ПРОДАВАЧА**

**Чл. 3 (1) ПРОДАВАЧЪТ** се задължава:

**1.** Да извършва възложените доставки в съответствие с изискванията за хигиена, качество, количество и енергийна стойност на храната.

**2.** Да изготвя седмично меню съгласно Приложение № 3 към настоящия договор;

**3.** Да приготвя храната по вид количество и индивидуална разфасовка, посочени в седмичното меню;

**4.** При приготвянето и доставката на храната да спазва изискванията за болнично хранене, утвърденото меню, рецептури и изискванията на СРЗИ и БАБХ, както и действащото в Република България законодателство;

**5.** Да доставя готовата храна със собствен транспорт;

**6.** Да доставя храната, разпределена по порции, в индивидуални опаковки и в термоустойчиви кутии, съгласно „требвателен лист“, Приложение №1 към настоящия договор, което е неразделна част от този Договор, в часовете посочени по-долу:

- от 07:00 ч. до 07:30 ч. – закуска включваща чай в зимно меню и айран в лятно меню;

- от 11:30 ч. до 12:00 ч. – обяд;

- от 16:30 ч. до 17:00 ч. – вечеря.

**7.** Да предава храната на определено от **КУПУВАЧА** длъжностно лице;

**8.** Към всяка фактура да изготвя заедно с длъжностно лице, определено от **КУПУВАЧА,** отчет за предаваната храна, съгласно Приложение № 2 към настоящия договор;

**9.** Да уведомява незабавно **КУПУВАЧА** при възникване на технологични проблеми, които биха довели до промяната на уговореното меню.

**10.** Да гарантира качеството на храната, предмет на Договора, със сертификат за качество.

**(2)** **ПРОДАВАЧЪТ** има право да получи възнаграждение за извършеното по настоящия Договор в случай, че е изпълнено съгласно уговореното.

**ІV ПРАВА И ЗАДЪЛЖЕНИЯ НА КУПУВАЧА**

**Чл. 4 (1) КУПУВАЧЪТ** се задължава:

1. Всеки ден до 12:00 ч. да предава (изпрати по факс/имейл) на **ПРОДАВАЧА** требвателен лист за храната за следващия ден, съдържащ всички данни необходими за изпълнение на предмета на настоящия договор (брой пациенти, брой дежурен персонал, видове диети);
2. Да приема доставената храна, съответстваща по вид, количество и качество.
3. Да проверява качеството на храната и да прави рекламации при необходимост;
4. Да определи длъжностно лице, което ежедневно да приема доставената храна и да подписва приемо-предавателния протокол;

**(2) КУПУВАЧЪТ** може да откаже плащането на фактура, която не е оформена съгласно изискванията на Закона за данък върху добавената стойност, Закона за счетоводството или не съответства на доставените храни, както и когато доставката не е придружена с необходимите сертификати за качество на храните.

**V. ГАРАНЦИИ И РЕКЛАМАЦИИ**

**Чл. 5** **ПРОДАВАЧЪТ** гарантира годността на доставените храни съобразно изискванията на действащото законодателство за търговия с хранителни продукти и настоящия договор.

**Чл. 6** **КУПУВАЧЪТ** чрез материално-отговорното лице може да откаже получаване на храната или част от нея при установени несъответствия с требвателния лист, несъответствия със санитарно-хигиенните изисквания, липса на придружаваща декларация за съответствие за качество или други явни несъответствия включително и по отношение на грамажа на порциите.

**Чл. 7** **КУПУВАЧЪТ** може да предявява рекламации пред **ПРОДАВАЧА** за:

* явни несъответствия – при получаване на храните;
* всяко от посочените в настоящия раздел основания.

**Чл. 8** **КУПУВАЧЪТ** уведомява писмено, включително по факс **ПРОДАВАЧА** за наличието на дефекти в доставените стоки веднага след констатирането им. В рекламацията се посочва задължително требвателния лист, датата на доставката, респ. протокола, вида на рекламираната храна, основанието за рекламацията и конкретното искане за отстраняване на дефектите.

**Чл. 9** При рекламация **ПРОДАВАЧЪТ** е длъжен незабавно за своя сметка и риск да извърши замяна като достави договорените храни съгласно изискванията на **КУПУВАЧА**, както ида компенсира **КУПУВАЧА**, в случай, че се е наложило **КУПУВАЧЪТ** да направи допълнителни разходи, свързани със своевременното обезпечаване на храненето на болните и персонала на СБАЛОЗ”Проф.д-р Марин Мушмов„ ЕООД, гр. София.

**Чл. 10** **ПРОДАВАЧЪТ** се задължава по искане от страна на **КУПУВАЧА** да осигури достъп до обекта за приготвяне на храната за извършване на проверка.

**VI. ЦЕНИ И НАЧИН НА ПЛАЩАНЕ**

**Чл. 11 (1) КУПУВАЧЪТ** заплаща на **ПРОДАВАЧА** доставената храна по цени, съгласно ценовата оферта на доставчика, при условие, че доставената храна отговаря в количествено и качествено отношение на договореното.

**(2)** Стойността на един храноден е в размер на ................. лв. без включен ДДС, включително транспортните разходи и индивидуалните опаковки.

**(3)** Стойността на закуската, обяда и вечерята, без вкл. ДДС, се калкулират поотделно.

**(4)** Заплащането се извършва по банкова сметка на **ПРОДАВАЧА:** BIC:......................................, BIN:..................................... в срок до 60 (шестдесет) дни след представяне на фактура от **ПРОДАВАЧА** и отчет, изготвен въз основа на требвателните листове. Фактурата следва да съдържа всички реквизити съгласно Закон за данък върху добавената стойност, Закона за счетоводството и останалите приложими нормативни актове.

**(5)** Фактурата за получената от **КУПУВАЧА** храна се издава от **ПРОДАВАЧА** до 3-то число на следващия месец с приложен месечен отчет.

**VІ. ДРУГИ УСЛОВИЯ**

**Чл. 12 (1**) При неспазване на сроковете за плащане по чл. 11(4) от Договора **КУПУВАЧЪТ** дължи неустойка в размер на 0,5% (нула цяло и пет процента) за всеки ден закъснение, но не повече от 15% (петнадесет процента) от цената на съответната доставка.

**(2)** В случай, че ПРОДАВАЧЪТ не изпълни своевременно задължението си да достави, същият дължи неустойка в размер на 1 % (един процент) за всеки ден закъснение, но не повече от 20% (двадесет процента) от цената на съответната доставка.

**(3)** Всички съобщения и уведомления между страните по настоящия договор ще бъдат в писмена форма за действителност, която ще се смята за спазена и при отправянето им по факс.

Адресите и координатите на страните са както следва:

**1.** 3а **КУПУВАЧА**:

Адрес за кореспонденция гр. София, п.к. 1784, ж.к. Младост-1, бул. „Андрей Сахаров“ № 22, факс 02/975-39-50.

**2.** 3а **ПРОДАВАЧА**:

Адрес за кореспонденция гр................ п.код ............ факс …………

**(4)** Ако някоя от страните промени посочените по-горе адреси и координати, без да уведоми другата страна, последната не отговаря за неполучени съобщения, призовки или други такива.

**(5)** Страните посочват следните лица за свои представители за осъществяване на контакти и изпълнение на задълженията си по настоящия договор :

**1.** За **КУПУВАЧА** – име: ……………………., заемаща длъжността „Старша мед. сестра на ОМО“, тел. 0879-601-577

**2.** За **ПРОДАВАЧА** –име: .............................................................., заемащ длъжността „……………….“ тел. ……….

**VІІ. СРОК НА ДОГОВОРА И ОСНОВАНИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 13** **(1)** Договорът влиза в сила от датата на подписването му от двете страни и е със срок на действие 12 месеца.

**(2)** Договорът обвързва страните и след срока по предходната точка до провеждане на нова процедура за възлагане на обществена поръчка и сключен договор в случай, че КУПУВАЧЪТ изпрати, а ПРОДАВАЧЪТ получи писмено уведомление за удължаване срока на договора преди неговото изтичане. Удължаването на срока на договора по този ред е допустимо еднократно и за срок от не повече от 1 (една) година или до достигане на общата прогнозна стойност по обществената поръчка.

**(3)** Действието на договора се прекратява предсрочно в следните случаи:

**1.** Едностранно без предизвестие от **КУПУВАЧА** при пълно или частично неизпълнение на две или повече доставки или друго съществено задължение на **ПРОДАВАЧА**, посочено в настоящия договор и/или приложенията към него. В случай, че договорът бъде развален по този ред от **КУПУВАЧА**, същият има право на неустойка в размер на 10 % (десет процента) от стойността на този договор.

**2.** По взаимно съгласие на страните, изразено в писмена форма.

**3.** С едностранно писмено предизвестие, отправено от **КУПУВАЧА**.

**4.** В случай, че възложителят проведе и възложи с писмен договор обществена поръчка с идентичен предмет преди изтичането на 12-месечния срок по чл. 13, ал. 1.

**5.** При наличие на основание за това, съгласно Закона за обществените поръчки.

**(4)** Страните по този Договор не могат да го изменят или допълват едностранно. Измененията се извършват в писмена форма и при спазване разпоредбите на Закона за обществените поръчки.

Настоящият Договор се съставя в два еднообразни екземпляра – по един за всяка от страните.

При подписването на настоящия Договор, **ПРОДАВАЧЪТ** представя следните документи от съответните компетентни органи за удостоверяване на обстоятелствата по Чл.54, от ЗОП:

1. Удостоверение за актуално състояние и липса на открита процедура по несъстоятелност;
2. Свидетелство за съдимост;
3. Удостоверение за липса на данъчни задължения;
4. Удостоверение от НАП за липса на задължения.

**ЗА КУПУВАЧА ЗА ПРОДАВАЧА:**

**УПРАВИТЕЛ: УПРАВИТЕЛ:**

**/Д-р Б. Димитров/ /....................../**